Print Polaroid-billeder direkte på mobilen

Tag et billede på telefonen og print en Polaroid-udgave med det samme. Det er i bund og grund, hvad Polaroid Insta-Share byder på.

Printeren er den seneste Moto Mod; en udvidelse til Motorolas Z-mobiltelefoner, hvis seneste inkarnation, Z2, blev lanceret i juli måned.

Som et rigtigt kamera

Polaroid Insta-Share kan printe et Zink-papirbillede på 2×3 tommer (5 x 7,5 centimeter) og er udstyret med en udløserknap, så du kan tage billeder, som var det et rigtigt Polaroid-kamera. Billederne er i øvrigt selvklæbende, så du kan sætte dem op overalt.

Printeren vil kunne købes i Danmark fra januar 2018 og vil koste omkring 1.299 kroner. Der er ingen ord om, hvad papiret koster – men vores gæt er, at det nok ikke er billigt.

Se Motorolas Insta-Share-video her:

https://www.youtube.com/watch?v=O23ISH8Fd0w

Print Polaroid-billeder direkte på mobilen